નવી દિલ્હી: જમ્મુ-કાશ્મીરના પુલવામામાં ગઈ કાલ રાતથી સુરક્ષાદળો અને આતંકીઓ વચ્ચે શરૂ થયેલી અથડામણ હજુ પણ ચાલુ છે. આ વિસ્તારમાં હજુ પણ કેટલાંક આતંકીઓ છુપાયા હોવાની આશંકાથી સુરક્ષાદળોએ સમગ્ર વિસ્તારને નાકાબંધી કરી સર્ચ ઓપરેશન હાથ ધર્યું હતું, જેમાં સામસામે ફાયરિંગ થયા બાદ પરિસ્થિતિ વધુ તંગ બનતાં હાલ પણ આ વિસ્તારમાં અથડામણ ચાલુ છે. દરમિયાન ગઈ કાલે ભારતીય સેનાએ એક વીડિયો જારી કરી દાવો કર્યો હતો કે તેણે જ્યાંથી આતંકીઓ ઘૂસણખોરી કરે છે તેવા નૌશેરા સેકટરમાં પાકિસ્તાની ચોકીઓને તબાહ કરી નાખી છે.